《禅人写师真请赞 其二十三》
宋代·释慧远

幸自十分，画出一半。我便是渠，略无思算。无思算处妙难传，忿怒那吒吃痛拳。

道不是道，禅不是禅。星驰电掣，汉语胡言。蓦地揭起脑盖，依前舌拄梵天。

咄，是甚么面目，可怜只有些儿栗棘金圈，尽底分付常山林泉。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。